CELEX: 22017D1069
Language: hu
Date: 2015-10-30 00:00:00
Title: Az EGT Vegyes Bizottság 280/2015 határozata (2015. október 30.) az Európai Gazdasági Térségről szóló megállapodás XIII. mellékletének (Közlekedés), 31. jegyzőkönyvének (egyes, a négy alapszabadságon kívül eső területeken folytatott együttműködésről) és 37. jegyzőkönyvének (a 101. cikkben hivatkozott listáról) módosításáról [2017/1069]

22.6.2017   
               
               
                  HU
               
               
                  Az Európai Unió Hivatalos Lapja
               
               
                  L 161/68
               
            AZ EGT VEGYES BIZOTTSÁG 280/2015 HATÁROZATA
      (2015. október 30.)
      az Európai Gazdasági Térségről szóló megállapodás XIII. mellékletének (Közlekedés), 31. jegyzőkönyvének (egyes, a négy alapszabadságon kívül eső területeken folytatott együttműködésről) és 37. jegyzőkönyvének (a 101. cikkben hivatkozott listáról) módosításáról [2017/1069]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
      mivel:
      
                  (1)
               
               
                  Helyénvaló kiterjeszteni az EGT-megállapodás Szerződő Feleinek együttműködését úgy, hogy a megállapodás magában foglalja a transzeurópai közlekedési hálózat fejlesztésére vonatkozó uniós iránymutatásokról és a 661/2010/EU határozat hatályon kívül helyezéséről szóló, 2013. december 11-i 1315/2013/EU európai parlamenti és a tanácsi rendeletet (1).
               
            
                  (2)
               
               
                  Az EGT-megállapodás 31. jegyzőkönyvét ezért módosítani kell annak érdekében, hogy e kiterjesztett együttműködés lehetővé váljon.
               
            
                  (3)
               
               
                  Az 1315/2013/EU rendelet hatályon kívül helyezi az EGT-megállapodásba foglalt 661/2010/EU európai parlamenti és tanácsi határozatot, amelyet következésképpen el kell hagyni az EGT-megállapodásból.
               
            
                  (4)
               
               
                  Az EGT-megállapodás XIII. mellékletét és 37. jegyzőkönyvét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás 31. jegyzőkönyve 12. cikkének (5) bekezdése után a szöveg a következő szöveggel egészül ki:
      
         „(6)   Az EFTA-államok részt vesznek azokban a tevékenységekben, amelyek az alábbi uniós jogszabályokból eredhetnek:
         
                     —
                  
                  
                     
                        32013 R 1315: az Európai Parlament és a Tanács 2013. december 11-i 1315/2013/EU rendelete a transzeurópai közlekedési hálózat fejlesztésére vonatkozó uniós iránymutatásokról és a 661/2010/EU határozat hatályon kívül helyezéséről (HL L 348., 2013.12.20., 1. o.).
                  
               Az EFTA-államok szavazati jog nélkül, teljes mértékben részt vesznek a rendelet 52. cikke értelmében létrehozott bizottságban.”
      
      2. cikk
      A megállapodás XIII. melléklete 5. pontjának (661/2010/EU európai parlamenti és tanácsi határozat) szövegét el kell hagyni.
      3. cikk
      A megállapodás 37. jegyzőkönyve 4. pontjának szövegét el kell hagyni.
      4. cikk
      Az 1315/2013/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      5. cikk
      Ez a határozat az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentést megtették (*1).
      6. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2015. október 30-án.
         
            
               az EGT Vegyes Bizottság részéről
            
            
               az elnök
            
            Oda SLETNES
         
      
      
         (1)  HL L 348., 2013.12.20., 1. o.
      
      
         (*1)  Alkotmányos követelmények fennállását nem jelezték.
      
         Az EFTA-államok nyilatkozata az 1315/2013/EU európai parlamenti és tanácsi rendeletet az EGT-megállapodásba foglaló 2015. október 30-i 280/2015 határozathoz
         „Az 1315/2013/EU rendelet 49. cikkének (6) bekezdésében meghatározott eljárás értelmében a transzeurópai közlekedési hálózat III. mellékletben szereplő indikatív térképeinek kiigazításai az EU és az érintett szomszédos országok közötti, a közlekedési infrastruktúráról szóló magas szintű megállapodásokon alapulnak. Az EFTA-államok felkérik az Uniót a területeiket érintő térképekre vonatkozó alábbi kiigazítások megfontolására és annak megerősítésére, hogy a 49. cikk (6) bekezdése szerinti magas szintű megállapodás megszületett:
         
                     —
                  
                  
                     Az izlandi Vestmannaeyjar repülőteret törölni kell az átfogó hálózatból.
                  
               
                     —
                  
                  
                     Az izlandi Landeyjahöfn tengeri kikötőt hozzá kell adni az átfogó hálózathoz.
                  
               
                     —
                  
                  
                     A norvégiai E18-as út Oslo városába vezető 18 km hosszú útszakaszának helyébe a törzshálózat részeként az E6-os út párhuzamos útszakasza lép.
                  
               
                     —
                  
                  
                     A norvégiai Rygge és Ørland repülőteret hozzá kell adni az átfogó hálózathoz.
                  
               
                     —
                  
                  
                     A norvégiai Kirkenes és Mo i Rana tengeri kikötőt hozzá kell adni az átfogó hálózathoz.
                  
               
                     —
                  
                  
                     A norvégiai Sandefjord és Ålesund tengeri kikötőt törölni kell az átfogó hálózatból.
                  
               
                     —
                  
                  
                     A norvégiai Grenland tengeri kikötő helyébe Porsgrunn, Karmsund tengeri kikötő helyébe pedig Kopervik lép az átfogó hálózatban.”
                  
               
      
         Az EU nyilatkozata az 1315/2013/EU európai parlamenti és tanácsi rendeletet az EGT-megállapodásba foglaló 2015. október 30-i 280/2015 határozathoz
         
            „Az Unió tudomásul veszi a térképek EFTA-államok által javasolt kiigazításait. Megerősíti, hogy a kért módosítások teljesítik az 1315/2013/EU rendeletben (a továbbiakban: a rendelet) előírt feltételeket, és következésképpen a rendelet 49. cikkének (6) bekezdése szerinti magas szintű megállapodás megszületett. A magas szintű megállapodás alapul szolgál majd a rendelet III. mellékletének az érintett EFTA-államok indikatív térképeit illető kiigazításánál. E célból a Bizottság a rendelet 49. cikkének (6) bekezdése szerinti eljárást alkalmazza.”